Ekseem in ore | Health24
Posted by: Elsa | 2010/02/03
Ekseem in ore
Ek het wat ek noem ekseem in my ore - skilferig, jeukerig, rooi en seer. Wanneer dit erg opvlam, versprei dit ook na my oorlel en agter my oor. My dokter het al Covomycin voorgeskryf wat baie goed werk, maar mens mag dit net vyf dae lank gebruik, en na dertig dae moet dit weggegooi word. Is dit ekseem, en is daar iets wat dit permanent sal genees? Of dalk iets wat dit onder beheer sal hou? Baie dankie, Dok!
Dit klink soos ekseem Elsa, kry vir jou Quadriderm room, jy kan dit met 'n earbud in jou oor smeer, en ook buite gebruik. Probeer vir jou die alkohol gebaseerde druppels in die hande kry wat die swemmers in hulle ore gooi na hulle geswem het om hulle ore droog te maak - en gebruik dit na jy hare gewas het of jou ore nat geword het. Moenie jou ore met earbuds skoon maak nie - ore is "self-cleaning" en die earbuds maak die vel rou en vatbaar vir infeksies en irritasies.